Poena-skietdood: Retief Liebenberg onskuldig | Netwerk24
19 November 2015 10:34
Retief Liebenberg (50), 'n sakeman van Benoni is Donderdag in die Noord-Gautengse hooggeregshof onskuldig bevind op twee moordklagte.
Die staat het gesê Liebenberg het Poena Visser (19) en dié se pa, Dewald Visser (47), onregmatig en opsetlik op 31 Oktober 2013 met sy 9mm-CZ-pistool doodgeskiet. Die voorval was by Liebenberg se dubbelverdiepinghuis in die Ebotse-landgoed in Benoni.
Liebenberg het egter aangevoer hy het uit selfverdediging opgetree en onwillekeurig die skote afgevuur nadat albei die Visser-mans hom aangerand het.